## Zakon o rješavanju potraživanja prema poduzećima i drugim pravnim osobama s područja Republike Hrvatske oslobođenih akcijama "Bljesak" i "Oluja" i područja istočne Hrvatske koja su integrirana u postupku mirne reintegracije

### NN 97/2000 (30.9.2000.), Zakon o rješavanju potraživanja prema poduzećima i drugim pravnim osobama s područja Republike Hrvatske oslobođenih akcijama "Bljesak" i "Oluja" i područja istočne Hrvatske koja su integrirana u postupku mirne reintegracije

# ZASTUPNIČKI DOM HRVATSKOGA DRŽAVNOG SABORA

if !supportEmptyParas endif

1911

Na teme­lju članka 89. Ustava Republike
Hrvatske, donosim

## ODLUKU

### O PROGLAŠENJU ZAKONA O RJEŠAVANJU POTRAŽIVANJA PREMA PODUZEĆIMA I DRUGIM PRAVNIM OSOBAMA S PODRUČJA REPUBLIKE HRVATSKE OSLOBOĐENIH AKCIJAMA »BLJESAK« I »OLUJA« I PODRUČJA ISTOČNE HRVATSKE KOJA SU INTEGRIRANA U POSTUPKU MIRNE REINTEGRACIJE

Proglašavam Zakon o rješava­nju
potraživa­nja prema podu­zećima i drugim pravnim osobama s područja Republike
Hrvatske oslobođenih akcijama »B­ljesak« i »Oluja« i područja istočne Hrvatske
koja su inte­grirana u postupku mirne reinte­gracije, koji je donio Zastupnički
dom Hrvatskoga državnog sabora na sjednici 28. rujna 2000.

Broj: 01-081-00-3185/2
Zagreb, 30. rujna 2000.

Predsjednik
Republike Hrvatske
**Stjepan Mesić**, v. r.

## ZAKON

### O RJEŠAVANJU POTRAŽIVANJA PREMA PODUZEĆIMA I DRUGIM PRAVNIM OSOBAMA S PODRUČJA REPUBLIKE HRVATSKE OSLOBOĐENIH AKCIJAMA »BLJESAK« I »OLUJA« I PODRUČJA ISTOČNE HRVATSKE KOJA SU INTEGRIRANA U POSTUPKU MIRNE REINTEGRACIJE

Članak 1.

Ovim se Zakonom uređuje način
rješava­nja potraživa­nja prema poduzećima i drugim pravnim osobama čija su
sjedišta na područjima Republike Hrvatske, a koja su nakon okupacije oslobođena
vojno-redarstvenim akcijama »B­ljesak« i »Oluja«, kao i područja istočne
Hrvatske inte­grirana postupkom mirne reinte­gracije u pravni sustav Republike
Hrvatske.

Članak 2.

(1) Protiv poduzeća i drugih
pravnih osoba iz članka 1. ovoga zakona neće se provoditi prinudna naplata
potraživa­nja, ovrha ili uk­njižba tereta na imovinu, niti će se na ­njihovim
žiro-računima evidentirati nalozi za plaća­nje, za potraživa­nja nastala do
okupacije područja na kojem se nalazi ­njihovo sjedište.

(2) Protiv poduzeća i drugih
pravnih osoba iz članka 1. ovoga Zakona, a koja su nakon okupacije nastavila sa
radom u privremenim sjedištima na slobodnom području Republike Hrvatske,
također se neće provoditi prinudna naplata potraživa­nja, ovrha ili uk­njižba
tereta na imovinu, niti će se na ­njihovim žiroračunima evidentirati nalozi za
plaća­nje, za potraživa­nja nastala do okupacije područja na kojem se nalazilo ­njihovo
sjedište.

Članak 3.

Potraživa­nja iz članka 1.
ovoga Zakona priznaju se vjerovnicima sa sjedištem u Republici Hrvatskoj, koja
su nastala do 17. kolovoza 1990.

Članak 4.

(1) Potraživa­nja koja su
predmet ovoga Zakona, u razdob­lju od 17. kolovoza 1990. do 2. svib­nja 1995.,
odnosno do 5. kolovoza 1995. te do 15. siječ­nja 1998., odnosno do dana
završetka postupka mirne reinte­gracije, ne revaloriziraju se niti se na ­njih
obračunavaju kamate.

(2) Za razdob­lje od 2. svib­nja
1995., odnosno 5. kolovoza 1995., te od 15. siječ­nja 1998., odnosno od dana
završetka postupka mirne reinte­gracije, priznat će se potraživa­nja uvećana za
eskontnu stopu Hrvatske narodne banke.

Članak 5.

(1) Hrvatski fond za
privatizaciju neće priznati potraživa­nja vjerovnicima iz članka 3. ovoga
Zakona koja nisu prijav­ljena Hrvatskom fondu za privatizaciju do 1. svib­nja
1999.

(2) Hrvatski fond za
privatizaciju neće priznati potraživa­nja vjerovnika koja su otpisana i koja
nisu unijeta u teme­ljni kapital prilikom pretvorbe društvenog poduzeća.

Članak 6.

Potraživa­nja koja se
priznaju sukladno odredbama ovoga zakona vjerovnici mogu, umjesto naplate,
pretvoriti u svoj ulog u pravnoj osobi ili otpisati.

Članak 7.

Ovaj Zakon stupa na snagu
danom objave u »Narodnim novinama«.

Klasa: 305-01/00-01/02
Zagreb, 28. rujna 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

if !supportEmptyParas endif

Zakon, NN 97/2000-1911